JAŊGDE 5
Anniya kaye Allah haɓɓi ngam lesdi?
1. Ngam ɗume Allah tagi lesdi?
Yeehova hokki worɓe e rewɓe lesdi. Ɗum saare men. O, tagaay Aadamu e Hawwa ngam ɓe njooɗo haa asama.—Allah aarti tagi mala’ika’en ngam ɓe njooɗo haa asama. (Ayuba 38:4, 7) O jo’ini neɗɗo aartuɗo nder aljanna mbooɗeeŋga masin, waato jarne Adnin. (Laataanooji 2:15-17) Yeehova hokki mo e danygol maako tammunde yeeɗugo haa foroy haa lesdi.
Haa fuɗɗam, jarne Adnin tan wonino aljanna. Gorko arano e debbo maako kebbinanno lesdi bee danygol maɓɓe. Ɓe maranno iiko dow ko Allah tagi dow lesdi fuu e seɗɗa seɗɗa lesdi fuu wartan aljanna. (Laataanooji 1:28) Lesdi nattitataake haa abada. Ndi laatoto tum pellel joonde neɗɗo.
2. Ngam ɗume lesdi lataaki Aljanna jotta?
Aadamu e Hawwa ɗowtanaay Allah, ngam maajum Yeehova wurtini ɓe nder jarne. Aljanna halkake, e walaa mo yotti lornugo Aljanna man. Bibel wi’i: ‘lesdi ɗon hokke haa kalluɗo.’—Ayuba 9:24.
Ɗum salori Yeehova hebbingo anniya maako o aarti numugo dow ɓiɓɓe Adama na? Aa’a! O marɗo baawɗe fuu. Walaa ko foti jaalaago mo. (Esaaya 45:18) O wartiran lenyol neɗɗo bana haa fuɗɗam ban no ɓernde maako yiɗino.
3. Noy Aljanna lortirta?
Aljanna lortan dow lesdi nder Laamu Yeesu, mo Allah Laamini. O ɗon ardi malaa’ika’en haa o nattina wanyɓe Allah pat nder konu wi’eteeŋgu Harmagedon. Ɓaawo man Yeesu haɓɓan Sayɗaanu haa daŋgay duuɓi ujineere (1000). Rewooɓe Allah kisan nattugo ngam Yeesu ɗowan ɓe e aynan ɓe. Ɓe ngeeɗan haa foroy nder Aljanna dow lesdi.
4. Ndey boneeji tammi timmugo?
Ndey Allah timminta kalluɗum haa duniya? Yeesu hokki “alaama” tindinaaŋga timmoode ɓadake. Ko saalata nder duniyaaru hande yiɗi nattingo ngeendam men: kanjum ɗon holla en ɗon nder “timminki kuuje duniyaaru.”
Nder duuɓi ujineere (1000) nde Yeesu laamata diga asama dow lesdi, o timminan boneeji fuu. (Esaaya 9:6, 7; 11:9) Accu kuugal Laamu maako, Yeesu o Hooreejo liman’en, e o wilan hakkeeji yiɗɓe Allah. O ittan nyaw, nayeewu, e maayde.
5. Moy tammi yeeɗugo nder Aljanna waraanga?
Ɗowtaniiɓe Allah ngeeɗan nder Aljanna. (1 Yuhanna 2:17) Yeesu neli pukara’en ngam tefugo yaŋkiniiɓe e ngam ekkitingo ɓe noy ɓe ngaɗata haa Allah yerdo ɓe. Hande, Yeehova ɗon walla yimɓe miliyoŋji taaskitaago haa ɓe ngeeɗa nder Aljanna waraanga dow lesdi. (Sefaniya 2:3) Nder cuuɗi Laamu, yimɓe ɗon ekkita noy ɓe laatoto worɓe gooŋga e saarooji gooŋga, rewɓe e daada’en gooŋga. Ɓikkoy bee saarooji ɗon kawti rewa Allah, e ɓe ɗon ekkito noy ɓe naftorto bee kubaruwol belŋgol.
nld_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn